ᱠᱳᱞᱦᱟᱯᱩᱨ

ᱠᱳᱞᱦᱟᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱯᱚᱧᱪᱜᱚᱝᱜᱟ ᱱᱟᱹᱭ ᱫᱷᱟᱨᱮ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱠᱳᱞᱦᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱢᱟᱲᱟᱝ, ᱠᱳᱞᱦᱟᱯᱩᱨ ᱵᱟᱨᱜᱮᱞ ᱟᱨᱮ ᱛᱚᱯᱚᱝ ᱟᱜ ᱥᱟᱞᱟᱢᱤ ᱛᱟᱦᱮᱸ ᱠᱟᱱᱟ, ᱯᱚᱱᱚᱛ ᱚᱠᱟ ᱠᱳᱞᱦᱟᱯᱩᱨ ᱦᱚᱱᱚᱛ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱟᱨ ᱢᱟᱨᱟᱴᱷᱟ ᱥᱚᱢᱨᱟᱡᱟᱜ ᱵᱷᱚᱥᱱᱮ ᱪᱷᱚᱛᱨᱚᱯᱟᱛᱤ (ᱵᱷᱚᱥᱞᱮ ᱥᱟᱦᱤ ᱠᱚᱵᱤᱞᱮ) ᱤᱫᱤ ᱛᱮ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾

ᱱᱟᱜᱟᱢ

ᱚᱛᱱᱚᱜ

ᱠᱳᱞᱦᱟᱯᱩᱨ ᱫᱚ ᱮᱛᱚᱢᱼᱯᱟᱪᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱫᱮᱥᱤ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱢᱩᱢᱵᱟᱭ ᱠᱷᱚᱱ ᱓᱗᱓ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ ᱟᱨ ᱯᱩᱱᱮ ᱠᱷᱚᱱ ᱒᱒᱘ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ, ᱵᱮᱝᱜᱟᱞᱩᱨᱩ ᱠᱷᱚᱱ ᱖᱑᱕ ᱠᱤᱞᱚᱢᱤᱴᱚᱨ ᱮᱛᱚᱢᱼᱯᱟᱪᱮ ᱟᱨ ᱦᱟᱭᱫᱨᱟᱵᱟᱫᱽ ᱠᱷᱚᱱ ᱕᱓᱐ ᱠᱤᱞᱚᱢᱤᱴᱚᱨ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱢᱚᱦᱟᱨᱟᱥᱴᱨᱚ ᱵᱷᱤᱛᱤᱨ, ᱠᱳᱞᱦᱟᱯᱩᱨ ᱥᱩᱨ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱢᱮᱱᱟᱜᱼᱟ ᱤᱪᱚᱞᱠᱚᱨᱚᱸᱡᱤ (᱒᱗ ᱠᱤᱞᱚᱢᱤᱴᱚᱨ), ᱠᱚᱰᱚᱞᱤ (᱓᱕ ᱠᱤᱞᱚᱢᱤᱴᱚᱨ), ᱯᱮᱴᱷ ᱣᱟᱰᱜᱟᱶ (᱑᱕ ᱠᱤᱞᱚᱢᱤᱴᱚᱨ), ᱠᱟᱜᱚᱞ (᱒᱑ ᱠᱤᱞᱚᱢᱤᱴᱚᱨ), ᱠᱚᱥᱵᱟ ᱣᱟᱞᱵᱷᱟ (᱓᱐ ᱠᱤᱞᱚᱢᱤᱴᱚᱨ), ᱥᱟᱝᱜᱽᱞᱤ (᱔᱙ ᱠᱤᱞᱚᱢᱤᱴᱚᱨ), ᱥᱚᱛᱟᱨᱟ (᱑᱑᱕ ᱠᱤᱞᱚᱢᱤᱴᱚᱨ) ᱾ ᱠᱳᱞᱦᱟᱯᱩᱨ ᱨᱮᱱᱟᱜ ᱩᱥᱩᱞ ᱫᱚ ᱕᱖᱙ ᱢᱤᱴᱚᱨ (᱑᱘᱖᱗ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱪᱮ ᱜᱷᱟᱴ ᱨᱮᱱᱟᱜ ᱥᱚᱦᱭᱟᱫᱽᱨᱤ ᱵᱩᱨᱩ ᱨᱮ ᱢᱮᱱᱟᱜᱼᱟ ᱾"Kolhapur" Google Maps. ᱠᱳᱞᱦᱟᱯᱩᱨ ᱦᱚᱱᱚᱛ ᱨᱮ ᱪᱚᱸᱫᱽᱜᱚᱲ ᱫᱚ ᱟᱹᱰᱤ ᱨᱮᱭᱟᱲ ᱡᱟᱭᱜᱟ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱥᱩᱨ ᱨᱮᱱᱟᱜ ᱰᱮᱢ ᱨᱟᱫᱷᱟᱱᱚᱜᱚᱨᱤ ᱟᱨ ᱠᱳᱞᱟᱝᱵᱟᱣᱟᱲᱤ ᱢᱮᱱᱟᱜᱼᱟ ᱾ ᱯᱚᱸᱦᱟᱞᱟ (᱒᱑.᱕ ᱠᱤᱞᱚᱢᱤᱴᱚᱨ) ᱟᱨ ᱡᱭᱚᱛᱤᱵᱟ ᱢᱩᱱᱫᱤᱨ (᱒᱑.᱗ ᱠᱤᱞᱚᱢᱤᱴᱚᱨ) ᱥᱩᱨ ᱨᱮ ᱾

ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ, ᱠᱳᱞᱦᱟᱯᱩᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱕᱔᱙,᱒᱓᱖ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ 'ᱠᱳᱞᱦᱟᱯᱩᱨ ᱱᱤᱜᱚᱨᱯᱟᱞᱤᱠᱟ ᱟᱨ ᱴᱚᱴᱷᱟᱹᱨᱤ ᱩᱛᱱᱟᱹᱣ ᱚᱴᱚᱨᱤᱴᱤ' ᱨᱤᱱ ᱦᱚᱲ ᱮᱞ ᱫᱚ ᱕᱖᱑,᱘᱓᱗ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱨᱮᱞ ᱰᱟᱦᱟᱨ

ᱪᱷᱚᱛᱨᱚᱯᱟᱛᱤ ᱥᱟᱦᱩ ᱢᱚᱦᱟᱨᱟᱡᱽ ᱴᱟᱨᱢᱤᱱᱟᱥ ᱠᱳᱞᱦᱟᱯᱩᱨ ᱫᱚ ᱨᱮᱞ ᱛᱟᱞᱢᱟ ᱠᱷᱚᱱ ᱯᱩᱱᱮ, ᱢᱩᱢᱵᱟᱭ, ᱵᱮᱝᱜᱟᱞᱩᱨᱩ ᱟᱨ ᱫᱤᱞᱞᱤ ᱞᱟᱹᱜᱤᱫ ᱛᱮ ᱮᱠᱥᱯᱨᱮᱥ ᱥᱮᱵᱟ ᱥᱟᱶᱛᱮ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟ ᱾ ᱢᱤᱫᱴᱟᱹᱝ ᱫᱤᱱᱟᱹᱢ ᱦᱤᱞᱚᱜ ᱥᱚᱴᱚᱞ ᱥᱮᱵᱟ ᱠᱳᱞᱦᱟᱯᱩᱨ ᱫᱚ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱢᱩᱬ ᱞᱟᱭᱤᱱ ᱨᱮ ᱢᱤᱨᱟᱡᱽ ᱨᱮᱱᱟᱜ ᱢᱩᱬ ᱨᱮᱞ ᱦᱟᱵᱽ ᱠᱷᱚᱱ ᱡᱚᱲᱟᱣᱜᱼᱟ ᱾ ᱢᱤᱨᱟᱡᱽ ᱠᱷᱚᱱ ᱠᱳᱞᱦᱟᱯᱩᱨ ᱰᱟᱦᱟᱨ ᱵᱮᱭᱵᱷᱚᱵᱽᱣᱟᱲᱤ ᱫᱷᱟᱹᱨᱤᱡ ᱢᱤᱫᱴᱟᱹᱝ ᱱᱟᱣᱟ ᱨᱮᱞ ᱰᱟᱦᱟᱨ ᱯᱟᱠᱟ ᱮᱱᱟ, ᱱᱚᱣᱟ ᱠᱳᱞᱦᱟᱯᱩᱨ ᱟᱨ ᱟᱹᱰᱤ ᱜᱟᱱ ᱮᱢᱟᱱ ᱥᱚᱦᱚᱨ ᱥᱤᱧᱚᱛ ᱨᱮᱱᱟᱜ ᱯᱟᱪᱮ ᱫᱷᱟᱨᱮ ᱴᱚᱴᱷᱟ ᱠᱷᱚᱱ ᱡᱚᱲᱟᱣᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Kolhapur Municipal Corporation 
Kolhapur Tourism Information 



Category:Articles containing potentially dated statements from 2011
Category:All articles containing potentially dated statements
ᱛᱷᱚᱠ:ᱠᱳᱞᱦᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ